รถล้มเมื่อคืนประมาณตี2 เป็นคนซ้อน เบรคแล้วล้ม ท้องกระแทก เป็นแผลถลอกที่ขาขวา คาง มือขวานิดหน่อย ซาวด์ให้บอกเด็กปกติ ให้กับบ้านนอนอยู่นิ่งๆจนกว่าจะถึงเช้าวันที่2 แต่มีอาการท้องแข็งเป็นระยะ เมื่อคืนท้องแข็งมีอาการปวดนิดหน่อย แต่ช่วงเช้ามานี้ท้องแข็งแต่ไม่ปวด จากปกติเด็กดิ้นแรงดิ้นดี ก็รู้สึกว่าไม่ค่อยจะดิ้นแรงดิ้นถี่แบบตอนแรก ลุกไปเข้าห้องน้ำท้องจะแข็ง อยากขอคำแนะนำหน่อยค่ะว่านอนตะแคงบ้างได้ไหมเพราะเมื่อยหรือต้องนอนหงายตลอด สามารถลุกเดินไปกินข้าวได้ไหม นั่งขัดสมาธิกินข้าวได้ไหม หรือนั่งพิงที่หัวเตียงได้ไหมคะ แล้วมีอาการแบบไหนถึงต้องรีบไปหาทันทีเลยคะ
สวัสดีค่ะ ขณะตั้งครรภ์อยู่ หากได้รับการกระทบกระเทือนที่หน้าท้องแรงๆ อาจทำให้เกิดการบีบตัวของมดลูกจนเกิดการแท้งบุตรได้ แต่ถ้าไม่รุนแรง แพทย์ได้อัลตราซาวน์หน้าท้องให้เบื้องต้นว่าเด็กยังอยู่ปกติดีนั้น ก็น่าจะสบายใจได้ระดับหนึ่งโดยหลังจากนี้ยังควรสังเกตอาการ เช่นเลือดออกผิดปกติทางช่องคลอด อาการปวดท้องน้อยแบบบิดๆ หรือท้องแข็งค้างไว้นานติดกันหลายนาที รู้สึกลูกไม่ดิ้น เป็นต้น สามารถนอนท่าใดๆก็ได้ที่ทำให้รู้สึกผ่อนคลาย เพียงแต่ควรหลีกเลี่ยงท่าทางที่กดทับหน้าท้องโดยตรง